Her markert som **El Shuja-eya**
**Shuja'iyya** (arabisk: الشجاعية), også **Shejaiya, Shijaiyeh, Shujayya, Shuja'ia, Shuja'iya**, er et nabolagsdistrikt i den palestinske byen Gaza og et av de største nabolagene i Gaza med 92.000 til 100.000 innbyggere. Den ligger øst for Gazas sentrum, og kjernen ligger på en høyde på andre siden av Salah al-Din-veien som løper nord-sør gjennom hele Gazastripen. Shuja'iyya har flere eldgamle strukturer, moskeer og gravmonumenter. *Commonwealth War Cemetery* ligger to kilometer nord for det kommersielle sentrum i nabolaget.

Historie
--------

Shuja'iyya stammer fra ayyubideperioden i Gaza, og er oppkalt etter Shuja' al-Din Uthman al-Kurdi, en ayyubide-emir («kommandør») som falt i kamp mot korsfarerne i 1239. Distriktet er den første utvidelsen av Gaza utover Gamlebyen, og var et blandet område, i motsetning til andre nabolag i Gaza. Det var generelt et handelsdistrikt, men også delvis boligområde. I middelalderen var nabolagets hus dårlig bygget og veiene var smale og uten fast dekke. Imidlertid kunne det også skilte med mange ekstravagante moskeer og muslimske helligdommer. Ibn Uthman-moskeen fra 1300-tallet og al-Zufurdimri-moskeen ligger i Shuja'iyya, Mahkamah-moskeen fra 1400-tallet ligger også der.

Shuja'iyya ble bygget utenfor den gamle bymuren og hadde mer potensial til å vokse enn al-Daraj-, Zaytoun- og al-Tuffah-nabolagene. Det vokste til slutt til å bli det største nabolaget i Gaza. Den ble delt inn i separate nordlige og sørlige deler langs etniske linjer. Den sørlige delen av området kalles *al-Turkuman* på grunn av konsentrasjonen av turkomanske klaner som slo seg ned der under til den ayyubidiske sultan as-Salih Ayyub tid fra 1240 til 1249. Den nordlige delen ble kalt *al-Judaida* eller *Shuja'iyya al-Akrad*. Det var befolket av kurdere som opprinnelig kom fra Mosulområdet.

Den osmanske folketellingen i 1525 viser relativt like stor befolkning av tyrkere og kurdere, med henholdsvis 89 og 90 husstander. Jødene var den største etniske gruppen med 95 husstander, mens de kristne hadde 82. I 1538 vokste imidlertid den kurdiske og turkomanske befolkningen dramatisk, spesielt førstnevnte. Kurderne hadde 278 husstander mens tyrkerne hadde 181. I 1549 vokste den kurdiske befolkningen kraftig til 406 hus, mens turkomanerne opprettholdt en jevn vekst til 195 hus. Restene av mamlukkiske militære enheter bodde i sitt eget separate lille samfunn i Shuja'iyya. Befolkningen deres besto av 44 husstander i 1557, dette minket til 66 personer i 1597.

### Moderne tid

*Shuja'iya barneskole for piker* ble grunnlagt i nabolaget i 1967. I 2011 hadde den innskrevet 1326 elever. Den 6. oktober 1987, like før utbruddet av den første intifadaen, var Shuja'iyya stedet for en væpnet konfrontasjon mellom Palestinsk Islamsk Jihad og den israelske hær (IDF). Sammenstøtet resulterte at en IDF-offiser og fire islamske jihad-militante døde, og dagen er blitt minnet av sistnevnte som «Slaget ved Shuja'iyya». På ettårsdagen for operasjonen, i 1988, oppfordret Islamsk Jihad til en generalstreik mot Israel.

Nabolaget skulle lenge være en viktig høyborg for Hamas. Den rivaliserende Fatah-orienterte Hilles-klanen hadde innflytelse i Shuja'iyya inntil Hamas-politiet hevdet at de skjulte mistenkte for en tidligere bombing i byen, som følgelig resulterte i sammenstøt mellom politistyrker og klanmedlemmer, som resulterte i ni dødsfall og førte til at flere menn fra Hilles-klanen forlot nabolaget for gjenbosetting på Vestbredden.

Shuja'iyya var et hyppig mål for Israels luftangrep på Gazastripen i 2008-09, og rettet seg mot flere medlemmer av Hamas' sikkerhetsstyrker - flere ble drept - og ødela den lokale politistasjonen. En koalisjon av Hamas- og Islamsk Jihad-styrker kjempet intenst mot IDF dager etter luftangrepene. Hamas hevdet å ha mistet tre av sine menn, blant annet en lokal leder etter et israelsk luftangrep; de Fatah-tilknyttede al-Aqsa-martyrenes brigader mistet én mann i et bakholdsangrep mot *undercover* israelske styrker i nabolaget. En kvinne- og barnklinikk ble ødelagt av et israelsk luftangrep under fiendtlighetene uten at det ble meldt om tap av menneskeliv.

Under Gazakrigen i 2014 var Shuja'iyya stedet for slaget ved Shuja'iyya, krigens mest intense kamphandlinger, og ble kraftig beskutt av israelske styrker. Mellom 65 og 120 palestinere ble drept i kampene, blant dem minst 17 barn, 14 kvinner og fire eldre, samt 13 israelske soldater. Israel uttalte at distriktet var målrettet i og med at 8 % av rakettangrepene fra palestinske styrker mot Israel hadde sin opprinnelse i Shuja'iyya og fordi området angivelig var et utgangspunkt for tunneler som krysset inn til Israel.

Etter krigen i 2014 gav en israelsk brigade soldater som kjempet i Shuja'iyya før og etter fotografier som viste skadene. IDF-kilder sa at hendelsen var under etterforskning. Gjenoppbyggingen av området ble komplisert som en bivirkning av FNs prioriteringer. Finansiering ble tildelt etter en skala etter betydning, fra små til store skader, og mange av sementkupongene for familier ble solgt på svartebørsen.

Økonomi
-------

Gazas største marked, som hovedsakelig spesialiserer seg på klær og husholdningsvarer, er i Shuja'iyya; *Midan Shuja'iyya* («Shuja'iyya-plassen») ligger ved inngangen til nabolaget fra Gamlebyen. *Omar Mukhtar-gaten* starter i distriktet og ender opp i Rimal. Gaza kommune igangsatte et prosjekt for å forbedre Shuja'iyya. Det skulle forbedre miljøet og levekårene til innbyggerne ved å utvide, restaurere og reparere veier i distriktet. Det ble også en utvikling av land langs *Salah ad-Din-gaten*, kjent som *al-Bastat Shuja'iyya-parken*.

Referanser
----------

1. ↑  *Report of the detailed findings of the Commission of Inquiry on the 2014 Gaza Conflict*, ohchr.org (United Nations A/HRC/29/CRP.4), 22.juni 2015, ss. 70-79 para. 251-299.
2. ↑  Shuja'iya Primary School for Girls[*død lenke*]. Gisha–Legal Center for Freedom of Movement. 2011.
3. ↑  Travel in Gaza Arkivert 2013-08-23 hos Wayback Machine MidEastTravelling.
4. 1 2 3  Jacobs, 1998, ps455.
5. 1 2  Haldimann og Humbert, 2007, s. 195
6. ↑  Ifølge Al-Maqrizi, se Cohen og Lewis, 1978, s. 119
7. ↑  Meyer, 1907, s. 108
8. 1 2  Sharon, 2009, ss. 30-31
9. ↑  Cohen and Lewis, 1978, ss. 120-5; cited in Sharon, 2009, ss. 30-31
10. ↑  The city of Gaza Arkivert 2008-10-11 hos Wayback Machine Jerusalem Media and Communications Centre.
11. ↑  Abu 'Amr, 1994, s. 107
12. 1 2  Harel, Amos. Three IDF soldiers killed, one critically wounded in Gaza blast, *Haaretz*, 5. september 2009.
13. ↑  Azulai, Yuval.150 Fatah men enter Israel after fleeing Gaza violence *Haaretz*, 8. mars 2008.
14. ↑  Ma'an News agency Four killed in Gaza fighting 18 October 2007
15. ↑  IOF troops kill five Palestinian resistance fighters in Gaza and Nablus Center for Al-Jazeerah: Cross-Cultural Understanding.
16. ↑  Strikes continue on Gaza; 292 dead, more than 1,000 injured, [Ma'an News Agency], 28. desember 2008.
17. ↑  Death toll rises to eight in 24 hours in Israeli strikes on Gaza Strip Arkivert 2012-03-11 hos Wayback Machine Institute for Middle East Understanding.
18. ↑  Rhodes, Wayne. "Women and children's clinic destroyed in Gaza"[*død lenke*], General Board of Church and Society of the United Methodist Church (2008).
19. ↑  Browning, Noah (20. juli 2014). «Heavy shelling brings death to Gaza district, triggers exodus». Reuters. Arkivert fra originalen 28. juli 2014.
20. 1 2  Reuters, "More than 65 killed in Israeli shelling in Gaza City", Ynetnews.com, 20. juli 2014.
21. ↑  Gaza crisis: Palestinian death toll climbs past 500 as hospital is hit, theguardian.com, 21. juli 2014.
22. ↑  "Americans From Texas, California Killed in Gaza", abcnews.go.com; lest 18. september 2015.
23. ↑  Oren, Amir. «Pics of flattened Gaza suburb given to soldiers as memento». *Haaretz*. Besøkt 11. august 2014.
24. ↑  Naomi Zeveloff, "Gaza Braces for Next War, But Last One Hasn't Really Ended", *The Forward, 8. juni 2015.*
25. ↑  The city of Gaza Arkivert 2008-10-11 hos Wayback Machine Jerusalem Media and Communications Centre.
26. ↑  News and activities of municipality Municipality of Gaza.

Litteratur
----------

* Abu 'Amr, Z. (1994). *Islamic Fundamentalism in the West Bank and Gaza: Muslim Brotherhood and Islamic Jihad*. Indiana University Press. ISBN 978-0-253-20866-8.
* Cohen, Amnon; Lewis, B. (1978). *Population and Revenue in the Towns of Palestine in the Sixteenth Century*. Princeton University Press. ISBN 0-691-09375-X.
* Haldimann, Marc-André; Humbert, J.-B. (2007). *Gaza: à la croisée des civilisations: contexte archéologique et historique*. CHAMAN Edition. ISBN 978-2-9700435-5-3.
* Jacobs, Daniel (1998). *Israel and the Palestinian territories*. Rough Guides. ISBN 978-1-85828-248-0.
* Meyer, Martin Abraham (1907). *History of the city of Gaza: from the earliest times to the present day*. Columbia University Press.
* Sharon, M. (2009). *Corpus Inscriptionum Arabicarum Palaestinae, G*. 4. BRILL. ISBN 978-90-04-17085-8.

Eksterne lenker
---------------

(en) Shuja'iyya – kategori av bilder, video eller lyd på Commons Rediger på Wikidata

* Survey of Western Palestine, Map 19: IAA, Wikimedia commons